open-index/open-wikipedia-markdown huggingface dataset:
Siti Ashah Ghazali

Ustazah Dato' **Siti Ashah binti Ghazali** (lahir 3 Oktober 1962) merupakan ahli politik Malaysia yang pernah berkhidmat sebagai Ahli Majlis Mesyuarat Kerajaan Negeri Kedah (EXCO) dalam pentadbiran negeri Perikatan Nasional (PN) di bawah Menteri Besar, Muhammad Sanusi Md Nor sejak Mei 2020 dan dalam pentadbiran negeri Pakatan Rakyat (PR) di bawah bekas Menteri Besar, Azizan Abdul Razak dari Mac 2008 sebagai ahli pentadbiran PR pada Mei 2008 sehingga kejatuhan kerajaan negeri. Beliau merupakan ahli Dewan Undangan Negeri Kedah (ADUN) untuk Merbau Pulas sejak Mac 2008. Beliau adalah ahli Parti Islam Se-Malaysia (PAS), parti komponen PN dan dahulunya gabungan Gagasan Sejahtera (GS), PR dan Barisan Alternatif (BA).

## Pendidikan
Beliau menerima pendidikan awal di Sekolah Kebangsaan Jeneri, Sik, dari tahun 1969 sehingga tahun 1971 sebelum berpindah ke Sekolah Kebangsaan Cemara, Jeniang. Pada tahun 1973, beliau berpindah pula ke Sekolah Kebangsaan Paya Mengkuang, Gurun, Kedah. Seterusnya beliau telah menyambung pengajian di peringkat menengah di Sekolah Menengah Agama Taufiqiah Khairiah Halimiah, Batu 16, Padang Lumat dari tahun 1975 hingga tahun 1981. Pada tahun 1988, beliau telah menerima Diploma Tasawwur Islam dari ILHAM.

## Kerjaya
* Guru Agama Sek. Keb. Permatang Tok Dik, Padang Serai, Kedah (1988-1995)
* Guru Agama (Sandaran) Sek. Keb. Bukit Selarong, Padang Serai, Kedah (1986)
* Ahli Majlis Mesyuarat Kerajaan Negeri Kedah 2008-2013
**Pengerusi Jawatankuasa Pembangunan Wanita, Keluarga dan Kebajikan Masyarakat Negeri Kedah
*Ahli Majlis Mesyuarat Kerajaan Negeri Kedah 2020-kini
**Pengerusi Jawatankuasa Pembangunan Luar Bandar, Pembasmian Kemiskinan, Pembangunan Insan Negeri Kedah

## Keputusan pilihan raya

## Anugerah
* 
**  Darjah Dato' Setia Diraja Kedah (D.S.D.K.) – **Dato**' (2012)
**  Ahli Mahkota Kedah (A.M.K.) (2009)

## Rujukan
The ZON Johor Bahru

**The ZON Johor Bahru** ialah sebuah pusat perniagaan pelbagai kegunaan milik Naluri Corporation Bhd di Stulang, Johor Bahru, Johor, Malaysia, yang terkenal kerana berstatus bebas cukai. Ia merupakan hasil pengubahsuaian zon bebas cukai lama yang diusahakan oleh Kelana Megah, sebuah anak syarikat Sriwani Holdings yang mula-mula menguruskan zon lama ini yang dibuka pada tahun 1988 lalu diisytiharkan sebagai bebas cukai. Setelah kerja pengubahsuaian siap, The Zon baru ini diserahkan kepada Naluri pada tahun 2004.

Pusat perniagaan ini terdiri daripada pusat beli-belah, hotel, pusat hiburan, dan perhentian feri.

## The ZON Mall
The ZON Mall merupakan ciri utama The ZON yang terdiri daripada bangunan lima tingkat berisi 180 ruang kedai yang jumlah keluasannya . Antara kedai-kedai yang terletak dalam medan beli-belah termasuk butik pakaian, kedai barang keperluan, restoran, dan kedai-kedai bebas cukai (dikecualikan dari duti import, cukai jualan atau eksais) yang menjual barangan-barangan bermutu tinggi termasuk coklat, arak dan hasil tembakau, kepada pelanggan yang layak khususnya pelancong. Tidak lupa juga gedung serbaneka dan pasar raya berjenama sendiri (The ZON Department Store) yang menduduki ruang seluas .

## The ZON Regency Hotel
"The ZON Regency Hotel by the Sea" adalah bangunan hotel dalam The ZON yang terletak menghadap Selat Johor. Tempat penginapan berkelas bisnes ini dilengkapi 400 bilik, iaitu 367 bilik mewah dan 33 *suite*, serta kemudahan kolam renang, gimnasium, spa, kelab hiburan, restoran dan tempat letak kereta.

## Fun ZON
Fun ZON adalah "projek elit" yang terletak di kawasan terbuka berhampiran di antara pintu masuk hotel dan pusat beli-belah dan terminal feri, diisi oleh premis-premis pusat hiburan seperti kelab malam, kedai arak, pusat karaoke dan sebagainya. Di tengah-tengah ruangan ini ada pancutan air.

## Terminal feri Stulang Laut
Terminal feri The Zon di Stulang Laut ialah sebuah dan pintu masuk utama ke bahagian selatan Semenanjung Malaysia. Perkhidmatan feri di sini menganngkut penumpang berulang-alik dari Johor Bahru ke Pulau Batam dan Pulau Bintan di Indonesia, dan juga Tanjung Belungkor di Johor. Juga disediakan di perhentian ini ialah perkhidmatan "Cruise to Nowhere", iaitu percutian atas kapal MS *Royale Star*.

## Rujukan

## Pautan luar
*The ZON Johor Bahru
Almari

**Almari**, (berasal dari  perkataan bahasa Portugis “Armario”) atau **gerobok** merupakan sebuah kabinet berdiri tinggi atau bersaiz sederhana untuk menyimpan pakaian atau buku atau barang-barangan perhiasan.  Pada awal kemunculan almari, almari secara fizikalnya mempunyai struktur fizikal seperti  peti mebel tua dan ia tidaklah digunakan sehingga ke sesuatu ketika dimana para pemegang darjat kebesaran yang tinggal didalam istana agung dan istana para bangsawan yang berpengaruh kuat yang mana ada diantara mereka yang menginap dalam sesuatu kamar yang berasingan dari bilik menyimpan pakaian. Nama sesuatu  Almari itu diberikan bergantung kepada sesuatu bilik yang mempunyai keluasan dinding yang diselaputi oleh cupboard dan loker, laci menjadi penemuan yang relatif  pada alaf moden. Dari almari dan loker lemari, pakaian moden, dengan ruang yang mempunyai pegantung, luncuran rak dan laci, berevolusi perlahan-lahan juga merupakan revolusi reka cipta almari dari hari ke hari.
Indre-et-Loire

**Indre-et-Loire** berasal dari nama Sungai Indre dan Loire adalah sebuah jabatan di Perancis. Jabatan ini termasuk dalam wilayah Centre, bersempadan dengan Loir et Cher, Indre, Vienne, Maine et Loire dan Sarthe. 

Indre-et-Loire adalah salah satu dari 83 jabatan yang dibentuk ketika era Revolusi Perancis pada 4 Mac 1790. Dibentuk dari provinsi Touraine. 

Jabatan Indre-et-Loire memiliki 277 komun yang dikenali dengan *département Indre-et-Loire*. Ia berkeluasan sekitar 6&nbsp;127 km² dan penduduk 554&nbsp;003 (1999). Ibukotanya ada di Tours. 

## Pelancongan
Indre-et-Loire memiliki banyak château menonjol yang dibuka kepada awam, antaranya seperti berikut:

* Château d'Amboise
* Château of Azay-le-Rideau
* Château de la Bourdaisière
* Château de Chenonceau 
* Château de Chinon
* Château de la Guerche
* Château de Langeais
* Château de Loches
* Château de Marçay
* Château de Montpoupon
* Château de Plessis-lez-Tours
* Château du Rivau
* Château de Tours
* Château de Villandry
STS-131

**STS-131** (pemasangan ISS penerbangan **19A**) ialah misi bolak-balik angkasa lepas terkini. Ia dilancarkan pada 5 April 2010 daripada pelantar pelancar 39A Kennedy Space Center.  Misi ini diterbangkan oleh .

Muatan utamanya ialah Modul Logistik Serba Guna yang diisi bekalan dan peralatan untuk Stesen Angkasa Antarabangsa. Misi ini juga akan menanggalkan tangki ammonia di luar stesen dan mengambil kembali plat *Lightweight Adapter Plate Assembly* (LWAPA) yang berada di modul Columbus. Misi ini juga mengangkut beberapa muatan dalam kenderaan.

## Rujukan

## Pautan luar

*Laman Space Shuttle NASA
*Panorama Discovery di Pelantar 39A untuk misi STS-131
Mohd Fairul Azwan Shahrullail

**Mohd Fairul Azwan Shahrullail** lahir pada 20 Mac 1987 adalah seorang pemain bola sepak yang ketika ini mewakili Selangor. Beliau merupakan penjaga gol ketiga ketika ini dibelakang Mohd Hamsani Ahmad dan Mohd Iqbal Suhaimi. Merupakan bekas pemain Piala Presiden Selangor pada musim 2008.
Pada tahun 2012 **Mohd Fairul Azwan Shahrullail** masih lagi menjadi penjaga gol ketiga bagi pasukan selangor yang sekarang ini dibelakang Norazlan Razali dan G. Jeevananthan.
Khairul Anuar Baharom

**Khairul Anuar Baharom** (lahir 26 April 1974) adalah pemain seorang pemain bola sepak yang ketika ini mewakili Selangor FA.
Beliau lebih dikenali dengan nama samaran **Ah Chong** di kalangan teman rapatnya. Mempunyai pengalaman luas dan pernah mewakili skuad kebangsaan ketika di bawah kendalian Wan Jamak Wan Hassan dan Abdul Rahman Ibrahim.

Beliau merupakan salah satu produk skuad belia Kuala Lumpur tetapi membuat penampilan dalam Liga Malaysia bersama skuad Terengganu sebelum berhijrah ke Perak, Kedah dan Negeri Sembilan. Khairul pernah menamatkan ikatan kontrak pada saingan awal musim 2008 ketika bersama N. Sembilan akibat kurang persefahaman terhadap barisan kejurulatihan dan pengurusan dan telah dipikat oleh skuad Polis untuk baki singan musim 2008 sebelum bersetuju mewakili Selangor pada musim 2009.

## Rujukan
Mohd Nasriq Baharom

**Mohd Nasriq bin Baharom** (lahir 8 Februari 1987) adalah pemain  bola sepak Malaysia yang bermain untuk Negeri Sembilan.
Beliau merupakan tonggak utama pertahanan skuad kebangsaan ketika memenangi pingat emas Sukan SEA Laos 2009. Kini merupakan pilihan terbaik bagi posisi pertahanan dibawah kendalian K. Rajagobal.

Nasriq merupakan pemain muda yang diberikan kepercayaan oleh jurulatih Selangor, K. Devan untuk memimpin posisi bek tengah bersama Khairul Anuar Baharom sejak dinaikan pangkat dari skuad Piala Presiden.

## Rujukan
Mohd Sabri Zulkepli

**Mohd Sabri Zulkepli** (24) merupakan orang kedua dihukum sebat kerana minum arak di Pahang selepas Kartika Sari Dewi Shukarnor. Dia mengaku salah minuman haram itu di kompleks beli belah Kuantan Parade pada 13 Februari 2010, jam 5.30 petang dan didakwa mengikut Seksyen 136 Enakmen Pentadbiran Ugama Islam dan Adat Resam Melayu Pahang 1987.

Mohd Sabri merupakan tukang masak Maahad Tahfiz, Kuantan, Pahang. Masih belum berkahwin. Dia meminta hukuman diringankan  diringankan memandangkan pendapatannya sebagai tukang masak hanyalah RM550 sebulan. tidak ada peguam mewakilinya. Pada 18 Februari 2010, dia mengaku tidak bersalah tetapi pada 13 Mac 2010 mengaku bersalah dan pada 24 Mac 2010 masih kekal mengaku bersalah.

Hakim Syarie, Datuk Abdul Rahman Md Yunos telah menjatuhkan hukuman sebat berdasar peruntukan undang-undang sedia ada.Hukuman penjara itu berkuatkuasa bermula daripada tarikh tertuduh ditahan iaitu pada 13 Februari 2010. Hukuman sebat dilaksanakan semasa tertuduh menjalani hukuman penjara. 

Pendakwaan oleh Timbalan Pendakwa Raya Syarie Farhana Md Yusuf. 

## Perbandingan kes
Sultan Pahang telah meringankan hukuman 6 sebatan syarie ke atas bekal model Kartika Sari Dewi Shukarnor kepada perintah menjalankan kerja khidmat kemasyarakatan di Rumah Kanak-Kanak Tengku Ampuan Fatimah,[ Jalan Tengku Muhammad, 25050 Kuantan selama 3 minggu mulai 2 April 2010.

Pada 2 April 2010, Persatuan Peguam-peguam Muslim Malaysia (PPMM) sebuah NGO Islam dukacita dengan arahan Sultan ketika pesalah mahu hukuman sebat sharie dilaksanakan. 

Sultan merupakan ketua agama negeri KDYMM Sultan Pahang seharusnya mempertahankan undang-undang Islam serta memperkukuhkan institusi mahkamah syariah. PPMM khuatir titah sultan itu tiada keabsahan undang-undang.

## Rujukan
Konvensyen Barisan Nasional Selangor 2010

**Konvensyen Barisan Nasional Selangor 2010** twlah diadakan di Shah Alam Convention Centre, Shah Alam, Selangor pada 6-7 April 2010. Temanya ialah 'BN Mampu Berubah, Sayangi Selangor Yakini BN dan Selangor Take Over Plan (STOP) PRU 13.Konvensyen BN, wakil MCA bertindak keluar dewan

Pengerusi konvensyen ialah Datuk Seri Mohd Zin Mohamed, ahli parlimen Sepang.

## Punca BN kalah
Setelah 2 tahun BN kalah di Selangor, 6 punca dikenalpasti sebagai puncanya.
# Prinsip muafakat mula bertukar menjadi konflik yang membawa mudarat. 
# Usaha menjuarai isu rakyat beralih haluan kepada tindakan memperjuangkan kaum kerabat.
# Pergolakkan dalaman lebih ditumpukan berbanding usaha membina kekuatan.
# Khidmat dan pendekatan lebih bercorak eksklusif bukan lagi inklusif. 
# BN agak ketinggalan dalam memanfaatkan teknologi maklumat. 
# Aspirasi pengundi muda kurang difahami. 

Untuk itu, semangat adik-beradik diperlukan untuk melakukan perubahan dalam BN di mana segala perkara yang diperjuangkan kaum Melayu perlu difahami kaum Cina dan India begitu juga sebaliknya. 

## Bantahan MCA Kapar
pADA 7 April 2010, 15 perwakilan MCA Kapar keluar majlis kerana hanya lagu BN dan Umno dinyanyikan sedangkan lagu MCA dan lain-lain parti komponen tidak diendahkan. Ketua MCA Kapar, Datuk Song Kee Chai juga kecewa kerana pentas utama hanya ada pemimpin UMNO iaitu Datuk Mohd Zin, Datuk Seri Noh Omar dan Shafei Abdullah. 

Ucapan Noh Omar mnyentuh tentang rakyat bukan Melayu sepatutnya berterima-kasih kerana diberikan kerakyatan. Orang Melayu telah banyak berkorban demi rakan-rakan bukan Melayu. Malahan presiden ke-4 MCA, Tun Tan Siew Sin dan presiden ke=5 MIC, Tun VT Sambathan era 1960an yang memuji Umno kerana memberikan kerakyatan kepada bukan Melayu.

## Rujukan
Taman hiburan

**Taman hiburan** dan **taman tema** () ialah istilah yang digunakan untuk memaksudkan himpunan beraneka tunggangan ria dan tarikan hiburan yang dihimpunkan untuk menghiburkan orang ramai. Taman hiburan dirancang lebih teliti berbanding taman awam atau taman permainan yang biasa, kerana selalunya menyediakan tarikan yang memenuhi keperluan kanak-kanak, remaja dan dewasa.

Taman tema berbeza dari taman hiburan kerana terdiri daripada bahagian-bahagian yang setiap satunya memakai satu tema. Setiap bahagian bercirikan idea bahawa suasana di dalamnya mengandungi seni bina, lanskap, kedai, tungganggan dan makanan yang menyokong tema tertentu. Gangguan visual dari bahagian lain atau dari luar taman tidak boleh diterima. Taman hiburan yang bertema satu tidak dikira sebagai taman tema, dan tunggangan ria di taman hiburan bukan tema selalunya tidak banyak diterapkan unsur tema atau rekabentuk tambahan. Taman tema asli ialah Disneyland di Anaheim, California. 

Taman hiburan berevolusi di Eropah dari pesta dan taman ria yang direka untuk tujuan rekreasi orang ramai. Taman hiburan tertua di dunia ialah Bakken yang dibuka pada tahun 1583, di Klampenborg, di utara Copenhagen, Denmark. Di Amerika Syarikat, pameran dan eksposisi dunia menjadi salah satu pengaruh kepada perkembangan industri taman hiburan. 

Kebanyakan taman hiburan adalah bertapak tetap, berbeza dengan taman ria dan karnival yang bergerak dari tempat ke tempat. Jenis taman hiburan sementara ini lazimnya kelihatan selama beberapa hari atau minggu dalam setahun, seperti taman ria di United Kingdom, dan karnival (yang dipasang di ruangan kosong atau tempat letak kereta) dan pesta (yang diadakan di tapak pesta) di Amerika Syarikat. Kesementaraan pesta ini boleh menimbulkan suasana seolah-olah berada dalam tempat atau zaman yang berlainan.

## Rujukan

## Bacaan lanjut
* Futrell, Jim. *Amusement Parks of New Jersey*. Mechanicsburg, PA: Stackpole Books, 2004.
* Futrell, Jim. *Amusement Parks of New York*. Mechanicsburg, PA: Stackpole Books, 2006.
* Futrell, Jim. *Amusement Parks of Pennsylvania*. Mechanicsburg, PA: Stackpole Books, 2002.
* Futrell, Jim. *Amusement Parks of Virginia, Maryland, and Delaware*. Mechanicsburg, PA: Stackpole Books, 2008.

## Pautan Luar
* Taman Hiburan Yang Ekstrem
Buluh betong Burma

**Buluh betong Burma** merupakan pokok buluh dalam genus *Dendrocalamus* yang yang tumbuh di Asia. Nama saintifiknya adalah *Dendrocalamus giganteus Wallich ex Munro*.

## Galeri

Dendrocalamus giganteus, Jardín Botánico, Múnich, Alemania 2012-04-21, DD 02.JPG
Bambus berlin botanischer garten.jpg
Dendrocalamus giganteus 1.jpg
Dendrocalamus giganteus flowers.jpg
Dendrocalamus giganteus-Jardin botanique de Kandy (2).jpg
Dendrocalamus giganteus-Jardin botanique de Kandy (4).jpg


## Rujukan

* guaduabamboo.com
* rarexoticseeds.com
Thomas Philips

Reverend Dr **Thomas Philips** adalah presiden Majlis Perundingan Agama Buddha, Kristian, Hindu, Sikh dan Tao Malaysia (MCCBCHST). MCCBCHST dijemput menyertai Jawatankuasa Antara Agama.
Majlis Perundingan Agama Buddha, Kristian, Hindu, Sikh dan Tao Malaysia

**Majlis Perundingan Agama Buddha, Kristian, Hindu, Sikh dan Tao Malaysia** (MCCBCHST) ditubuhkan bagi membincangkan dan mencari penyelesaian berhubung perkembangan agama di Malaysia selaras dengan Perlembagaan Persekutuan Malaysia. Pengerinya ialah Reverend Dr Thomas Philips . MCCBCHST dijemput menyertai Jawatankuasa Antara Agama.

## Bantah korban lembu di sekolah
MCCBCHST membantah lembu disembelih atau dikorban di tempat awam seperti di sekolah kerana lembu adalah binatang suci bagi penganut agama Hindu.

Sebaliknya Sekretariat Persefahaman dan Kerjasama Gerakan Dakwah (SPKGD) yang disertai oleh 3 NGO Islam iaitu Isma, Abim dan PUM membantah desakan MCCBCHHT itu. Ini kerana korban lembu, kambing , unta dan kerbau adalah satu ibadah yang dituntut oleh agama Islam. Ia berkaitan dengan peristiwa Nabi Ibrahim tidak jadi menyembelih leher anaknya Nabi Ismail. Masyarakat bukan Islam di Singapura, Thailand dan Indonesia tidak pernah mempersoalkan hal seumpama itu.Abdullah Zaik Abd. Rahman Isma), Amidi Abdul Manan (Abim) dan Dr Fauzi Draman (PUM) .

## Lihat juga
* Serangan terhadap gereja di Malaysia 2010
* Jawatankuasa Antara Agama / Majlis Perundingan Agama

## Rujukan
Radiografi

**Radiografi** ialah penggunaan sinar pengionan (sinar X, sinar gama) untuk membentuk bayangan benda yang dikaji pada filem. Radiografi umumnya digunakan untuk melihat benda tak tembus pandang, misalnya bahagian dalam tubuh manusia. Gambaran benda yang diambil dengan radiografi disebut **radiograf**. Radiografi lazim digunakan pada pelbagai bidang, seperti perubatan, arkeologi dan industri.
Caracalla

**Caracalla** (4 April, 188 – 8 April, 217. Caracallus), lahir sebagai **Lucius Septimius Bassianus** dan kemudian dikenali dengan **Marcus Aurelius Antoninus** dan **Marcus Aurelius Severus Antoninus**, adalah anak lelaki bongsu kepada Septimius Severus dan Maharaja Rom pada 211 sehingga 217. Beliau merupakan salah seorang daripada maharaja Rom yang paling ‘’nefarious’’. Zaman pemerintahan Caracalla terkenal dengan:
* *[[Constitutio Antoniniana]]*, memberi kewarganegaraan Rom kepada semua rakyat merdeka di seluruh empayar Rom, berdasarkan ahli sejarah Cassius Dio bagi meningkatkan percukaian.
* Mengurangkan kandungan perak dalam duit syiling Rom sebanyak 25 peratus untuk menaikkan gaji para legion.
* Pembinaan sebuah thermae besar di luar Rome, sisa runtuhannya yang dikenali sebagai Mandian Caracalla, masih boleh dilihat pada hari ini.

"Caracalla adalah musuh bersama manusia", tulis Edward Gibbon. Beliau menghabiskan tempoh pemerintahan beliau dengan membuat lawatan ke wilayah-wilayah Rom, dengan itu setiap orang dapat mengalami "penjarahan dan kekejaman." beliau

## Raja lagenda dari Britain
Lagenda Geoffrey dari Monmouth *[[Historia Regum Britanniae|Sejarah Raja-raja Britain]]* menjadikan Caracalla seorang raja di Britain, merujuk beliau kepada nama sebenarnya "Bassianus", bukannya nama gelaran Caracalla. Selepas kematian Severus, orang Rom mahu menjadikan Geta sebagai raja Britain, tetapi penduduk Britain lebih menyukai Bassianus di sebabkan ibu beliau adalah seorang penduduk Britain. Kedua-dua adik beradik ini berperang dan menyebabkan kematian Geta, dan oleh itu membolehkan Bassianus menaiki takhta. Beliau memerintah sehingga beliau diderhakai oleh sekutu-sekutu Picts beliau dan dijatuhkan daripada takhta oleh Carausius, yang mana berdasarkan Geoffrey, adalah seorang penduduk Britain, bukannya seorang Menapii Gaul yang merupakan asal beliau.

## Rujukan

## Pautan luar
* Life of Caracalla (*Historia Augusta* at LacusCurtius: Latin text and English translation)
Analisis Dimensi & Similitud dalam Mekanik Bendalir

Buku **Analisis Dimensi & Similitud dalam Mekanik Bendalir** ditulis oleh Amer Nordin Darus dan diterbitkan pada tahun 2010 pada harga RM 38.00. Ia diterbitkan oleh Penerbit Universiti Teknologi Malaysia Press dengan nombor ISBN 9789835204432, cetakan setebal 172 muka surat halaman. Buku ini dicetak dalam Bahasa Melayu.

## Pautan luar
* Penerbit Universiti Teknologi Malaysia Press
W-B-X ~W-Boiled Extreme~

**"W-B-X ~W-Boiled Extreme~"** (dibaca sebagai "Double-Bee-Ex ~Double Boiled Extreme~") merupakan single kesebelas oleh artis muzik Jepun Aya Kamiki serta merupakan hasil kerjasama pertama dengan TAKUYA, bekas gitaris Judy and Mary, sebagai . Lagu ini merupakan single pertama Kamiki di bawah naungan Avex Trax serta digunakan sebagai lagu tema pembukaan bagi siri *[[Kamen Rider Double]]*. Ia akan ditampilkan sebagai salah satu runut dalam album pertamanya di bawah Avex bertajuk *[[Individual Emotion]]*.

## Rumusan
Pada hari pertama pelancaran, single terjual sejumlah 7000 unit serta mencapai kedudukan #8 dalam Carta Harian Oricon. Ia juga menjadi lagu tema berkedudukan #1 yang dimuat turun sebagai nada dering bagi minggu antara 25 November hingga 1 Disember.. Selepas 20 minggu, single ini sudah terjual sebanyak 52,155 dan masih menduduki carta.

Klip video lagu ini menampilkan watak utama siri *Kamen Rider Double* iaitu Shotaro Hidari (Renn Kiriyama), Philip (Masaki Suda), dan Akiko Narumi (Hikaru Yamamoto), bersama-sama Aya Kamiki dan TAKUYA.

## Senarai runut

## Rujukan

## Pautan luar
* ''Kamen Rider Double'' di Avex Group
* Diskografi Aya Kamiki  di Avex Trax
Riblja Čorba

**Riblja Čorba** (Serbian Cyrillic: Рибља Чорба; terjemahan: *Fish Stew*) merupakan kumpulan muzik dari Serbia ditubuhkan pada 1978 dan masih bergiat kini.

## Diskografi

### Album studio
**[[Kost u grlu]]* (1979)
**[[Pokvarena mašta i prljave strasti]]* (1981)
**[[Mrtva priroda]]* (1981)
**[[Buvlja pijaca]]* (1982)
**[[Večeras vas zabavljaju muzičari koji piju]]* (1984)
**[[Istina]]* (1985)
**[[Osmi nervni slom]]* (1986)
**[[Ujed za dušu]]* (1987)
**[[Priča o ljubavi obično ugnjavi]]* (1988)
**[[Koza nostra]]* (1990)
**[[Labudova pesma]]* (1992)
**[[Zbogom, Srbijo]]* (1993)
**[[Ostalo je ćutanje]]* (1996)
**[[Nojeva barka]]* (1999)
**[[Pišanje uz vetar]]* (2001)
**[[Ovde]]* (2003)
**[[Minut sa njom]]* (2009)

### EP
**[[Trilogija 1: Nevinost bez zaštite]]* (2005)
**[[Trilogija 2: Devičanska ostrva]]* (2006)
**[[Trilogija 3: Ambasadori loše volje]]* (2006)

## Rujukan

* *EX YU ROCK enciklopedija 1960-2006*,  Janjatović Petar;  ISBN 978-86-905317-1-4
* *Riblja čorba*,  Jakovljević Mirko;  ISBN 86-83525-39-2

## Pautan luar
* Tapak rasmi
A Commentary on the Rules for Kings (Majlis Aceh)

Buku **A Commentary on the Rules for Kings (Majlis Aceh)** ditulis oleh Yahaya Jusoh dan Kamarul Azmi Jasmi dan diterbitkan pada tahun 2010 pada harga RM 20.00. Ia diterbitkan oleh Penerbit Universiti Teknologi Malaysia Press dengan nombor ISBN 978-983-52-0465-4, cetakan setebal 87 muka surat halaman. Buku ini dicetak dalam Bahasa Inggeris.

## Pautan luar
* Penerbit Universiti Teknologi Malaysia Press
Markus (pelacur)

**Markus** ialah seorang pelacur lelaki sah pertama di Amerika Syarikat. Dilahirkan di Alabama; nama sebenarnya tidak diketahui umum. Pada 2009, sewaktu berumur 25 tahun, dia memulakankan kerjayanya di rumah pelacuran Shady Lady Ranch, sebuah rumah pelacuran sah di Nevada, yang berjaya mendapatkan permit kerja untuknya. Sebelum ini, dia pernah berkerja sebagai marin A.S. dan sebagai bintang lucah. 
Dia selesa digelar gigolo (dalam temu bual dengan *[[Details (majalah)|Details]]* dia membandingkan dirinya dengan Rosa Parks); di Nevada, dia telah pun dipangil sebagai pelacur." Dia cuma bekerja untuk pelanggar wanita.

## Rujukan
Tarik upih

**Tarik upih** merupakan sejenis permainan kanak-kanak yang dimainkan oleh kanak-kanak di beberapa negara ASEAN. Upih pinang adalah pelepah/"pangkal" daun pokok Pinang. Lazimnya apabila pelepah ini tua, ia akan luruh atau jatuh ke tanah. Ketika pelepah ini jatuh ia masih berguna. Daun pinang dari pelepah itu akan dibuang dan dijadikan hulu atau tempat untuk menarik upih tersebut. Selain pelapah pinang, pelepah kelapa juga digunakan.

## Cara Permainan

Permainan ini dimain secara berkumpulan.

Upih ini mesti dimain dengan dua orang atau lebih. Seorang mesti menjadi tukang tarik dan seorang lagi duduk di atas upih. Upih tersebut boleh dinaiki oleh seorang, dua orang, tiga orang atau berapa sahaja asalkan muat dan bergantung kepada saiz upih yang luruh itu. Biasanya muat setakat seorang dua sahaja. Biasanya yang lebih tua atau kuat akan menjadi penarik, sementara yang kecil menjadi penunggangnya. Setiap ahli diwajibkan menarik setiap ahli kumpulan dimana peserta pertama akan menarik peserta kedua dari titik permulaan sehingga ke garisan penamat dan mereka akan bertukar peranan. Peserta kedua akan menarik peserta pertama ke garisan permulaan semula dan ini dianggap sebagai satu pusingan. Maka seterusnya ahli kumpulan yang lain akan meneruskan permainan sehingga semua ahli telah melakukan aktiviti.

## Peraturan Permainan

# Seorang peserta akan menjadi penarik, sementara seorang lagi sebagai penunggang- duduk atas upih.
# Peserta yang sampai di garisan penamat dikira sebagai pemenang.
# Peserta perlu mengulang semula permainan sekiranya penunggangnya jatuh dariupih sebelum sampai ke garisan penamat.
# Penunggang tidak dibenarkan untuk membantur penarik semasa pertandingan
# Peserta yang mengganggu dan memasuki kawasan pihak lawan akan dikeluarkan dari pertandingan.
# Peserta tidak dibenarkan menukar pasangan sebelum sampai ke garisan.
# Peserta pertama perlu menunggu wisel ditiup sebelum memulakan permainan.
# Penunggang dilarang sama sekali berdiri ketika permainan sedang berjalan.

## Sumber

* Permainan Tradisional Tarik Upih

## Pautan luar

* Permainan lama.
* Pameran Permainan Tradisional Masa Lapang Jom Main!
Major League Baseball

***Major League Baseball*** (**MLB**) ("**Liga Utama Besbol**" dalam bahasa Inggeris) merupakan liga profesional utama di Amerika Utara. MLB terdiri daripada dua subliga: ***[[National League]]*** (Liga Negara) serta ***[[American League]]*** (Liga Amerika) yang terdiri daripada 30 pasukan (29 di Amerika Syarikat dan satu di Kanada). 

Musim MLB biasanya bermula pada hari Ahad terakhir bulan April dan berakhir pada hari Ahad pertama bulan Oktober. Setiap pasukan mempunyai 162 perlawanan antara pasukan subliga sendiri serta pasukan luar subliga dalam satu musim. Pascamusim, iaitu peringkat kalah mati, bermula pada Oktober dan berakhir pada November. Peringkat pascamusum melibatkan pasukan-pasukan dalam bahagian sendiri. Peringkat akhir MLB ialah World Series ("Siri Sedunia") yang menentukan juara MLB bagi musim tersebut. World Series dimainkan antara juara National League dan juara American League.

## Jadual
Musim MLB terdiri daripada latihan musim bunga (pramusim), musim tetap, perlawanan bintang-bintang terkemuka (*All-Star Game*) serta peringkat kalah mati (*Playoffs*) termasuk World Series ("Siri Sedunia").

### Latihan musim bunga
Sebelum musim tetap bermula, pasukan-pasukan akan melatih serta mengadakan beberapa perlawanan persahabatan. Pemain-pemain menggunakan tempoh masa ini bersaing untuk kedudukan dalam pasukan. Perlawanan-perlawanan biasanya diadakan di tempat cuaca panas. Tempoh latihan musim bunga adalah kira-kira dua bulan.

### Perlawanan bintang-bintang
Perlawanan bintang-bintang terkemuka diadakan pada awal Julai, kira-kira tengah musim. Perlawanan ini dimainkan antara pasukan pemain National League dengan pasukan American League. Subliga yang memenangi perlawanan ini memperoleh hak wakilnya dalam World Series menjadi tuan rumah bagi empat perlawanan (per tujuh).

## Pasukan

## Rujukan

## Pautan luar
* 
* Portal ArmchairGM MLB
* Ballparks.com
* Laman sesawang sejarah besbol
Persatuan Ulama Malaysia

**Persatuan Ulama Malaysia** atau **PUM** () ialah sebuah pertubuhan ditubuhkan di Malaysia. Ia ditubuhkan bertujuan untuk menegakkan syariat Islam dan mempertahankan kebenaran serta kemurnian ajarannya melalui usaha-usaha penyatuan ulama dan penggemblengan tenaga mereka dalam satu wadah perjuangan. Yang Dipertua PUM terkini ialah bekas Ketua Pengarah JAKIM, Dato' Wan Mohamad bin Dato' Sheikh Abd Aziz.

## Penubuhan
PUM ditubuhkan hasil kesedaran para ulama yang menyertai Kongres Ekonomi Islam pada tahun 1972. Satu perjumpaan membincangkan penubuhannya telah diatur oleh beberapa orang tokoh ulama dan cendekiawan Islam yang menyertai kongres tersebut pada 22 Safar 1392H bersamaan 8 April 1972, di Dewan al-Malik Faisal, Maktab Perguruan Islam (kini  Universiti Islam Antarabangsa Malaysia), Petaling Jaya, Selangor.

Berikutan daripada pertemuan tersebut, Profesor Tan Sri Ahmad Mohamed Ibrahim telah dilantik sebagai penasihat jawatankuasa penaja sementara Tuan Haji Nik Mohd Mohyideen Wan Musa pula menjadi pengerusi penajanya. PUM telah ditubuhkan secara rasmi dua tahun kemudian, iaitu pada tahun 1974 dalam satu mesyuarat agung khas pertama yang diadakan di Kolej Islam Kelang. Tuan Haji Nik Mohd Mohyideen Wan Musa telah dipilih sebagai yang dipertua pertama.

## Senarai yang dipertua

## Rujukan

## Pautan luar
* Laman web rasmi Persatuan Ulama' Malaysia
*
Teng teng

**Teng-teng** atau juga dikenali sebagai Ketinting merupakan sejenis permainan tradisi kanak-kanak. Ia dimainkan oleh lelaki dan perempuan, sungguhpun ia lebih disukai oleh kanak-kanak perempuan daripada kanak-kanak lelaki kerana kerana permainan ini lembut dan sesuai untuk kaum Hawa.

Di kampung-kampung, gelanggang dibuat dengan menuliskan garisan di atas tanah sahaja dengan menggunakan hujung ranting. 

Sebelum permainan dimulakan, undian dijalankan bagi menentukan pemain yang mana harus memulakan permainan terlebih dahulu. Lai lai li tam plong ialah kaedah bagi menentukan pemain pertama, kedua, ketiga dan seterusnya.

Pemain dikehendaki melompat ke dalam kesemua petak dengan sebelah kaki, kecuali di petak kedua dan petak sembilan yang perlu dilompat dengan kedua-dua belah kaki. Tetapi bagi pemain yang baru sahaja memulakan permainan di mana gundu berada di petak pertama, maka pemain hendaklah melompat terus ke petak ketiga, tanpa memijak di petak kedua. Begitu juga dengan lompatan di setiap petak, seandainya pemain terpijak garisan, ia dianggap batal dan giliran pemain lain mengambil alih permainan.

Sebelum pemain membina rumah, acara timbang hendaklah dilakukan terlebih dahulu. Untuk mendapatkan rumah, pemain berdiri membelakangkan kesemua petak di garisan permulaan lalu mencampakkan ke dalam mana-mana petak gelanggang dan di situlah kedudukan rumahnya. Sekiranya gundu jatuh terkena garisan atau terkeluar maka ia dikira batal. Setiap pemain hendaklah memijak dengan kedua-dua belah kaki di petak rumah dan pemain lain tidak dibenarkan berbuat demikian. Sekiranya pemain lain memijaknya atau tuan rumah lupa memijak dengan kedua belah kakinya, ia dikira batal.

## Pautan luar
* Teng-teng - Perpustakaan Negara Malaysia.
Lai lai li tam plong

**Lai lai li tam plong** atau **lat tali lat tali tamplom** merupakan satu kaedah pengundian yang dilakukan oleh kanak-kanak bagi menentukan giliran dalam sesuatu permainan. 

Ia dilakukan secara berkumpulan dengan mengucapkan "Lai lai li tam plong" sebelum menunjukkan telapak atau belakang tangan. 

Selain menggunakan kaedah *Lai lai li tam plong*, undian bagi menentukan giliran juga dilakukan melalui kaedah wan tu som.

## Rujukan
Wan tu som

**Wan tu som** atau juga "one, two, som" atau **burung batu air** merupakan satu kaedah pengundian yang dilakukan oleh kanak-kanak bagi menentukan giliran dalam sesuatu permainan. Ia hampir serupa dengan Batu-Gunting-Kertas.

Ia dilakukan secara berkumpulan dengan mengucapkan "wan tu som" secara serentak, sebelum menunjukkan gengaman tangan (batu), telapak tangan (air) atau tangan bermuncung (burung). 

* Batu dikira kalah dengan air kerana batu tenggelam dalam air.
* Air kalah dengan burung kerana burung minum air.
* Burung kalah dengan batu kerana burung dilastik dengan batu.

Selain menggunakan kaedah *wan tu som*, undian bagi menentukan giliran juga dilakukan melalui kaedah Lai lai li tam plong.

## Rujukan
Getah atas para

**Getah atas para** merupakan satu permainan tradisi kanak-kanak. Permainan getah atas para ini biasanya dimainkan oleh kanak-kanak lelaki di kawasan gelanggang yang sederhana luas.

Permainan ini memerlukan kawasan lapang serdahana besar. Sepasang kayu dipasak ke dalam tanah dan gelang getah direntang antaranya bagi membentuk para. Gelang getah pertaruhan para pemain akan disusun di atas para, dan pemain akan mengambil giliran membidik dan melepaskan gelang getah (setik) getah di atas para tersebut. 

Getah yang jatuh dan tidak bersentuhan menjadi pemilik yang menyetik itu. Sekiranya getah yang jatuh masih bersentuhan dengan getah di atas para, ia tidak dianggap sebagai milik pemain kerana masih ada "karan" dari para. Ia akan dibiarkan begitu sahaja bagi pemain seterusnya.

Kadang-kala pemain akan menggunakan "kor shawat itik" (beberapa gelang getah yang diikat membentuk gumpalan tebal getah). jika "kor shawat itik" digunakan, jarak lebih jauh akan digunakan. Sekiranya kor itu terlekat pada para, ia turut terkena karan dan menjadi habuan pemain berikutnya.

Setiap pemain berusaha mengambil getah taruhan bagi menambahkan koleksi masing-masing. Menjadi perkara biasa setiap pemain akan mendabik dada sekiranya berjaya mendapat jumlah getah yang banyak. 

## Pautan luar
* Getah Atas Para.
Sasuke (Siri TV)

***SASUKE*** merupakan ranacangan hiburan sukan Jepun yang mana 100 persertanya cuba untuk melengkapkan empat pusingan balapan berhalang. Sebuah versi sutingan rancangan ini, yang dinamakan ***Ninja Warrior***, telah ditayangkan di 18 negara-negara lain.
 
Difilemkan di lokasi Midoriyama, Aoba-ku, Yokohama, Kanagawa, Jepun, ia ditayangkan oleh Tokyo Broadcasting System (TBS) di antara musim drama televisyen Jepun. Setiap "Istimewa 3 jam" rancangan ini melengkapkan seluruh pertandingan. Terdapat 25 "rancangan istimewa" dalam rancangan ini, kira-kira setiap satu musim terdapat satu "episod istemewa (dua kali dalam setahun one new special per season (dua kali setahun). Rancangan ini diterbitkan oleh  Monster9 dan merupakan terbitan turunan dari rancangan Jepun yang bertajuk  (yang mana sekarang ditayangkan di G4 dibaah nama *[[Kinniku Banzuke|Unbeatable Banzuke]]*). Sehiinga ke pertandingan yang ke-10, *Sasuke* adalah tayangan istimewa untuk rancangan *Muscle Ranking* tetapi telah menjadi rancangan bebas setelah ""Muscle Ranking" telah ditamatkan rancangannya. Pertandingan pertama telah diadakan di dalam, menandakan satu-satunya waktu Sasuke tidak diadakan di luar. Pertandingan biasanya bermula pada siang, dan diteruskan biarpun hujan dan malam hingalah pertandingan terebut dilengkapkan.

Terdapat banyak rancangan yang berkaitan dengan *Sasuke*. *[[Kunoichi (siri tv)|Kunoichi]]*, mungkin , mungkin merupakan versi *Sasuke*  yan hanya dihadkan untuk wanita sahaja. Terdapat juga pertandingan untuk kanak-kanak dan warga emas untuk racangn ini.

Melalui wawancara atau ujibakat serta pusingan percubaan untuk menguji kemampuan fizikal, bidang pemohon adalah dipersempit ke 100 yang akan dibenarkan untuk bersaing di Tahap 1. Sasuke terdiri daripada empat ladders peningkatan kesulitan; pesaing harus menyelesaikan ladders untuk maju. Untuk keperluan keadilan, lari 1,200 meter diadakan sebelum perlawanan 18. menjalankan ini ditentukan kedudukan pesaing 'bermula. Setiap kompetisi ditampal sebelum tarikh udara dan disiarkan sebagai paparan 3-jam edited waktu.

Sebuah permainan atas talian yang berpusat di acara itu telah dibuat oleh G4 di Amerika Syarikat dan sedia di laman rangkaian.

## Rujukan

## Pautan Luar
* 11th SASUKE 2003 (''Sasuke'' 2003 Springs) - Tokyo Broadcasting System 
* SASUKE 2007 (''Sasuke'' 2007 Autumn) - Tokyo Broadcasting System 
* 2007春 (''Sasuke'' 2007 Spring) - Tokyo Broadcasting System 
* SASUKE2006秋 (''Sasuke'' 2006 Autumn) - Tokyo Broadcasting System 
* SASUKE2005・(''Sasuke'' 2005 Winter) - Tokyo Broadcasting System 
* Diagrams of the 11th course with measurements - Tokyo Broadcasting System 
*SASUKE  - Fansite with Stage Pictures and Videos
* ''Ninja Warrior'' on Challenge
* ''Ninja Warrior'' on G4
* Myspace Ninja Warrior\Sasuke Fan Page - A Myspace Fan Page
* Sasuke All-Star Fans - Sasuke Webjam fan site
* SASUKE CENTRAL - SASUKE/Ninja Warrior Fansite
* Ninja-Warrior Community - Ninja-Warrior Community
* 
* SASUKE Maniacs Fansite - SASUKE/Ninja Warrior forum with forum and wiki
*
Gelang getah

**Gelang getah** merupakan seuntai pendek getah yang dibentuk sebagai gelung. Ia terdapat dalam pelbagai warna, termasuk merah jambu, biru, merah, kuning, kuning bata, dan hijau.
Gelang getah ini biasanya digunakan bagi memegang beberapa objek sekali. Gelang getah dipaten di England pada 17 Mac 1845 oleh Stephen Perry.
	
## Pengilangan
gelang getah biasanya dihasilkan dengan memancut getah membentuk tiub panjang bagi memberikan bentuk umumnya, meletakkan tiub pada "mandrel" dan merawat getah dengan haba, dan kemudiannya menghirisnya melintang lebar tiub membentuk gelang getah nipis.

## Bahan
Sungguhpun hasilan getah lain mungkin menggunakan getah buatan, gelang getah kebanyakknya dihasilkan menggunakan getah asli kerana kelebihan kelenturannya.

Getah asli berasal dari getah pokok Getah. Getah asli dihasilkan dari lateks yang didapati dengan menoreh pada kulit pokok getah. Pokok Getah termasuk dalam keluarga *Euphorbiaceae* dan hidup di kawasan panas tropika. Apabila getah telah ditoreh dan didedahkan kepada udara ia mula menjadi keras dan kenyal, atau "bergetah". Pokok Getah hanya hidup di kawasan lembab, panas berhampiran khatulistiwa dengan itu kebanyakan lateks dihasilkan di negara Asia Tenggara Malaysia, Thailand dan Indonesia.

## Rujukan

Rubber bands and heat - http://scifun.chem.wisc.edu/HOMEEXPTS/rubberband.html 

## Pautan luar

* The Unofficial Rubber Band Website 
* http://www.madehow.com/Volume-1/Rubber-Band.html
Kor shawat itik

**Kor shawat itik** atau juga dipanggil *gundu, atau kulut* merujuk kepada ikatan gelang getah yang diikat bergumpalan membentuk  ketulan padu getah. Ia digunakan dalam permainan kanak-kanak, samaada bagi melastik gelang getah dalam permainan getah atas para, ataupun melastik sesama-sendiri.

Biasanya ia diikat padu pada satu hujung sebagai pemegang, dan sebelah hujung lagi diikat bergelang sebagai pelastik. Ia boleh dibuat menurut kemahuan penghasilnya, tetapi yang besar senang tersangkut.

## Pautan luar
* Cerita hitamputih: Permainan comot yang sudah pupus.
مصر.

**"مصر."** (*.misr*, Punycode: .xn--wgbh1c) adalah domain peringkat tinggi kod negara (ccTLD) Internet untuk negara Mesir. Domain ini bermula pada 5 Mei 2010. ccTLD Rumi Mesir ialah .eg.

.مصر, bersama dengan السعودية. dan امارات., adalah domain peringkat tinggi pertama dalam bahasa Arab.

## Rujukan
Daerah sekolah

**Daerah sekolah** merupakan salah satu bentuk daerah tujuan khas yang ditubuhkan di Amerika Syarikat dan Kanada yang bertujuan untuk mengurus sekolah rendah dan sekolah menengah awam. Sebuah daerah sekolah merupakan badan undang-undang yang berasingan dari korporat dan politik.

Daerah sekolah adalah sebuah bentuk pemerintahan bebas yang sama dengan pemerintahan bandar atau daerah termasuk cukai dan domain nyata (kecuali di Virginia, AS). Badan pentadbirannya, yang kebiasaannya dipilih melalui undian popular langsung, namun boleh juga dilantik oleh pegawai kerajaan yang lain, dikenali sebagai Lembaga Sekolah, Lembaga Amanah, Jawatankuasa Sekolah dan sebagainya.

## Pautan luar
* 2002 Census of Governments
* U.S. School Districts Online
Love & Peace

***Love & Peace*** ialah album studio sulung oleh kumpulan reggae Malaysia, PureVibracion. Ia telah dikeluarkan pada 1 Disember 2008 oleh Laguna Music. Pada tahun 2010, album ini merupakan salah satu daripada tiga album terbitan Laguna Music yang dijual di kedai serbaneka 7-Eleven.

## Senarai runut

## Sejarah keluaran

## Tenaga kerja
Diperoleh dari catatan media album:

;Ahli kumpulan
* Reggae Joe – vokal, gitar
* Miyan – gitar
* Azman Ruslan – Drums
* Azmi Ibrahim – Bass
* Jeffrey Little – Percussion
* Mohd Sharhan – Keyboard

;Penerbitan
* Jeffrey Little & PureVibracion - penerbit
* Reggae Joe - penerbit bersama
* Dirakamkan oleh Jeffrey Little, Mohd Najib & Irwan Syah di Greenhouse Studio, Ampang, Selangor, Malaysia 
* Diadun oleh Roslan Aziz di Roslan Aziz Productions, Kuala Lumpur, Malaysia 
* Mastering oleh Nancy Matter at Moonlight Mastering, Texas, Amerika Syarikat
* Reggae Joe - penata seni
* Reggae Joe & Jeremy Little - pereka kulit album
* Ahmad ‘Cipoi’ Saiful & Jeremy Little - fotografi

## Rujukan
Perang Punik

**Perang-perang Punik** adalah satu serangkaian dari tiga peperangan yang berlaku di antara Rom dan Carthage bermula pada 264 sehingga 146 SM. Pada waktu itu, perang ini mungkin merupakan perang-perang terbesar yang pernah terjadi. Istilah *Punic* berasal dari perkataan Latin *Punicus* (atau *Poenicus*), bermaksud "orang Carthage", dengan merujuk Carthage kepada keturunan Phoenicia.

Sebab utama terjadinya perang-perang Punic adalah pertikaian kepentingan antara Empayar Carthage yang telah wujud dengan Republik Rom yang sedang berkembang. Awalnya, Rom berminat untuk meluaskan empayar melalui Sicily (yang mana pada ketika itu adalah sebuah satu pelebur budaya), sebahagian darinya berada di bawah kawalan Carthage. Pada permulaan Perang Punic Pertama, Carthage adalah sebuah kuasa dominan di Mediterranean Barat, dengan empayar maritim yang luas, sementara Rom pula sebuah kuasa yang meningkat naik dengan pantas di Itali, tetapi kekurangan kuasa laut berbanding Carthage. Pada akhir Perang Punic Ketiga, selepas lebih dari seratus tahun dan kematian beratus ribu tentera dari kedua-dua belah pihak, Rom telah menakluk empayar Carthage dan membinasakan kotanya, menjadi negara yang paling berkuasa di Mediterranean Barat. Dengan tamatnya Perang-perang Macedonia &mdash; yang mana berlaku serentak dengan perang-perang Punic &mdash; dan kekalahan Raja Seleucid Antiochus III Si Agung dalam Perang Rom–Syria (Perjanjian Apamea, 188 SM) di laut timur, Rom menjadi sebuah kuasa dominan Mediterranean dan salah satu daripada kota-kota paling berkuasa di dunia klasik.

Kemenangan Rom ke atas Carthage dalam peperangan ini memberi Rom satu status keunggulan sehingga kurun ke-5.

## Rujukan


## Pautan luar
Perang Rom–Syria

**Perang Rom–Syria** (192 SM - 188 SM), juga dikenali sebagai **Perang Antiochos** atau **Perang Syria**, adalah satu konflik di antara dua pihak yang bertikai diketuai oleh Republik Rom dan Empayar Seleucid di bawah pimpinan Antiochus Si Agung. Pertempuran berlaku di Greece, Laut Aegean dan Asia Kecil.

Perang ini merupakan akibat daripada "perang dingin" antara kedua kuasa, yang mana telah bermula pada tahun 196 SM. Dalam tempoh ini, Rom dan Seleucid telah cuba menyelesaikan lingkungan pengaruh dengan membuat persekutuan dengan kuasa-kuasa kecil Greek.

Pertempuran tamat dengan kemenangan kepada Rom. Dalam Perjanjian Apamea, Seleucid telah dipaksa untuk menyerahkan Asia Kecil, yang mana jatuh kepada sekutu Rom. Keputusan utama dari perang ini, Empayar Rom mendapat hegemoni ke atas Greece dan menjadi satu-satunya kuasa utama yang masih ada di Laut Mediterranean.

## Keamanan Apamea

Peperangan ini menjadi malapetaka bagi Seleucid dan Antiochus telah dipaksa untuk menyerah. Antara syarat-syarat dalam Perjanjian Apamea Antiochus dikehendaki membayar 15,000 talent perak sebagai pampasan perang dan beliau telah dipaksa untuk menyerahkan jajahan di barat Pergunungan Taurus. Rhodes mendapat kawalan ke atas Caria dan Lycia, sementara Pergamese mendapat utara Lycia dan kesemua wilayah-wilayah Antiochus yang lain di Asia Kecil.

## Bibliografi
### Kesusasteraan purba

*Livius, translated by Henry Bettison, (1976). *Rome and the Mediterranean*. London: Penguin Classics. ISBN 0-14-044318-5.
*Polybius, translated by Frank W. Walbank, (1979). *The Rise of the Roman Empire*. New York: Penguin Classics. ISBN 0-14-044362-2.

### Kesusasteraan moden

*Ernst Badian, (1959). *Rome and Antiochos the Great: A Study in Cold War*. CPh 54, Page 81–99.
*John D. Grainger, (2002). *The Roman War of Antiochos the Great*. Leiden and Boston.
*Peter Green, (1990). *Alexander to Actium: The Historical Evolution of the Hellenistic Age, (2nd edition)*. Los Angeles: University of California Press. ISBN 0-500-01485-X.
*Erich Gruen, (1984). *The Hellenistic World and the Coming of Rome. Los Angeles: University of California Press*. ISBN 0-520-05737-6
* Bezalel Bar-Kochva, (1976). *The Seleucid Army. Organization and Tactics in the Great Campaigns*. Cambridge.
* Robert M. Errington, (1989). *Rome against Philipp and Antiochos*. In: A.E. Astin (Hrsg.). CAH VIII2, S. 244–289.

## Rujukan
Varanus bitatawa

***Varanus bitatawa***, juga dikenali dengan nama biasanya **biawak benggala Hutan Sierra Madre Utara**, ialah sejenis biawak frugivora arboreal besar dalam genus *[[Varanus]]*. Biawak ini dimakan oleh orang asli Aeta dan Ilongot Filipina yang memanggilnya ***Butikaw***.

## Sifat fizikal
Biawak benggala hutan ini boleh membesar sehingga lebih  panjang tetapi beratnya cuma sekitar . Warnanya cerah dengan belang tompok emas. Badan bersisik dan kakinya biru-hitam dengan arau titik kuning-hijau pucat, manakala ekornya ditandakan dalam segmen berselang-seli hitam dan hijau.

Biawak jantan dilaporkan memiliki hemizakar, organ seperti zakar berpasangan. Ini perkara biasa di kalangan biawak dan ular.

## Rujukan
Senarai mel elektronik

**Senarai mel elektronik** adalah kumpulan perbincangan di Internet di mana setiap orang dapat berlangganan dan ikut serta di dalamnya. Ia serupa dengan senarai mel tradisional. Ahli sebuah senarai mel elektronik dapat membaca surat dari orang lain dan kemudian mengirimkan balasannya. Dalam kata lain, mel elektronik adalah sebuah daftar alamat surat elektronik yang mempunyai kesukaan/kepentingan yang sama. Ketika seseorang menghantar surat yang kemudian dihantar ke semua orang yang terdapat di dalam daftar, penerima pesan memiliki kebebasan untuk membalas topik perbincangan tersebut atau tidak. Setiap kali ada orang membalas sebuah surat, surat tersebut disalurkan ke setiap kotak surat masing masing orang yang terdapat di dalam daftar. Semua proses ini diatur oleh sebuah program yang dinamakan *Mailing List Manager* (MLM) atau *mail server*.

## Jenis senarai mel
Satu jenis senarai mel elektrik ialah *senarai pengumuman*, yang mempunyai ramai ahli tetapi hanya boleh dipos oleh beberapa orang sahaja. Konsepnya sama dengan surat berita.

Namun bentuk paling popular ialah *senarai perbincangan*. Berdasarkan topik perbincangan pula, senarai mel ada berbagai-bagai. Ada senarai mel umum, ada senarai mel yang membahas bidang ilmu tertentu (contohnya Teknologi Maklumat), ada senarai yang membahas masalah agama, dan sebagainya. Semua ahli boleh mengepos dalam senarai mel jenis ini.

## Rujukan
* Mirabito, M.A.M. & Morgenstern, B.L, New Communication Technology: Applications, Policy, and Impact, 5th Edition, UK: Focal Press, 2004.
* Turkle, Sherry (1995). Life on The Screen: Identity in the Age of the Internet. New York: Touchstone. Chapter 3,4,6.
* Jones, S., Kovac, R., & Groom F. M. (2009). Introduction to Communication Technologies: A Guide for Non-Engineers. Boca Raton, FL: CRC Press. Bab 5, 483.

## Pautan luar
* The Mailing List - Free Mailing List Site
* Mailing Lists Search Engine
Berhala

**Berhala** ( pinjaman  *bhaṭṭāra* "yang terhormat", melalui bahasa Jawa Kuno ꦧꦫꦭ *bharala* "dewa") adalah objek berbentuk makhluk hidup atau benda buatan atau tukangan tangan manusia yang didewakan, disembah mahupun dipuja masyarakat pembuat itu.

Amalan menyembah berhala terdapat dalam banyak agama, terutama agama-agama yang berkepercayaan terhadap berbilang dewa-dewi atau yang mirip sebegitu seperti Hinduisme, paganisme dan sebagainya. 

## Lihat juga
* Penyembahan berhala
* Ikon
* Puja
* Fetisisme

## Rujukan
Hotel Threadneedles

**Threadneedles Hotel** (dahulunya ibu pejabat kepada Midland Bank) merupakan holet lima bintang dengan 69 bilik di london. Hotel tereletak bertentangan dengan  Bank Of England di Threadneedle Street. 

## Lokasi
Poskod hotle ialah EC2R 8AY.

## Anugerah
Hotel mempunyai pengiktirafan lima bintang oleh Quality in Tourism.Antara Anugrah lainya adalah menjadi salah satu 50 hotel terhangat di dunia oleh Condé Nast Traveler dan 20 hotel dari Majalah Tatler.

## Pautan luar
* Official website

## Rujukan